જે રીતે ભાજપ નેતાઓ પર શાહી ફેંકવાની ઘટના બની રહી હતી તે જોતા લાગતું જ હતું કે બહુ જલ્દી જ આવું પાટીદાર કન્વીનર હાર્દિક પટેલ જોડે પણ થશે જ. અને તેવું થયું પણ હાર્દિક પટેલ સાથે જ્યારે તે સરદાર પટેલની કર્મભૂમિ કરમસદમાં પહોંચ્યો. ગુરુવારે સાંજે એક "અજાણ્યા" યુવકે હાર્દિક પટેલની કાર પર કાળી શાહી ફેંકી. જો કે ગાડીના કાચ બંધ હોવાથી હાર્દિક બચી ગયો. જે બાદ યુવકે કાળા વાવટો ફરકાવવાનો પ્રયાસ કર્યો પણ પાસ કાર્યકરોએ તેનો વાવટો ખૂંચવી લીધો.